Diari Oficial de la Generalitat Valenciana


Sumari del DOGV 4385, del 25-11-2002 (2002/12692)

RESOLUCIÓ de 19 de novembre de 2002, de la Direcció General del Servici Valencià d'Ocupació i Formació, per la qual s'amplia la dotació pressupostària destinada a finançar la concessió de subvencions de foment de l'ocupació adreçat a desocupats que es constituïsquen en treballadors autònoms o professionals en l'exercici 2002, i s'estableix un nou termini de presentació de sol·licituds de la citada ajuda, regulada per l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4385

Data del DOGV
:   25-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12368


Data del document
:   19-11-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * professió independent
    * dona
    * ajuda pública
    * empresa individual
    * mà d'obra femenina
    * ajuda a l'ocupació
    * petita empresa
    * creació d'ocupació
    * suport econòmic

RESOLUCIÓ de 19 de novembre de 2002, de la Direcció General del Servici Valencià d'Ocupació i Formació, per la qual s'amplia la dotació pressupostària destinada a finançar la concessió de subvencions de foment de l'ocupació adreçat a desocupats que es constituïsquen en treballadors autònoms o professionals en l'exercici 2002, i s'estableix un nou termini de presentació de sol·licituds de la citada ajuda, regulada per l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors. [2002/X12812]
  
L'Orde de 15 de març de 2002, de la Conselleria d'Economia, Hisenda i Ocupació (DOGV núm. 4.217, de 26 de març de 2002), va donar publicitat a les línies de crèdit i a l'import global màxim destinat, per import de 6.000.000,00 d'euros, per a atendre en l'exercici 2002 les ajudes establides en el títol II de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, amb excepció de la contractació del primer treballador i de les ajudes a microempreses participades per dones, i a càrrec del capítol IV, codi línia T0212000.
  
Per Resolució del director general del Servici, Valencià d'Ocupació i Formació, per la qual s'aprova l'expedient de modificació pressupostària 00.003/2002 i autoritza la minoració de crèdit i la modificació de l'annex de transferències corrents dels programes pressupostaris 322.10, 322.20 i 322.40, es produeix un augment en la dotació en 5.205.269,33 euros, que àmplia la dotació inicial fins a un import total d'56.628.873,33 euros.
  
Atenent el gran volum de sol·licituds presentades en el programa d'ajudes a desocupats que es constituïsquen en treballadors autònoms o professionals establides en el títol II de l'Orde de 29 de desembre citada, i havent-hi crèdit disponible en el codi línia T0212000.
  
Així mateix, es concedeix un nou termini de presentació de sol·licituds d'ajudes a desocupats que es constituïsquen en treballadors autònoms o professionals.
  
En virtut d'això, i de conformitat amb el que disposa la Llei 3/2000, de 17 d'abril, per la qual es crea el Servici Valencià d'Ocupació i Formació, i amb el que disposa l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
  
Primer. Ampliar la dotació pressupostària destinada a finançar les ajudes a desocupats que es constituïsquen en treballadors autònoms o professionals, establides en el títol II de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment d'ocupació adreçada a emprenedors; i de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'exercici 2002, es finançaran a càrrec del programa 322.10 «Foment de l'Ocupació» del Servici Valencià d'Ocupació i Formació en el capítol, les línies i els imports que a continuació s'indiquen:
  
L'ajuda destinada a desocupats que es constituïsquen en treballadors autònoms o professionals regulades en el títol II de l'Orde de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), es finançarà a càrrec del capítol IV, codi línia T0212000, amb un import global màxim de 09.924.658,00 euros, la qual cosa suposa un increment de 790.953,67 euros respecte de la dotació anterior.
  
Segon. Es concedeix per a l'any 2002 un nou termini per a presentar les sol·licituds d'ajudes corresponents a desocupats que es constituïsquen en treballadors autònoms o professionals establides en el títol II de l'Orde de 29 de desembre citada, de 10 dies comptats a partir del sendemà de la data de publicació de la present resolució.
  
Tercer. Per a la resolució de les ajudes a què fa referència la present resolució, hi tindran prioritat les sol·licituds de subvenció que s'hagen completat i no resolt en la convocatòria establida abans de la present ampliació.
  
Quart. La present resolució entrarà en vigor el sendemà de la publicació en el Diari Oficial de la Generalitat Valenciana.
  
Cinqué. Contra la present resolució, que posa fi a la via administrativa, els interessats podran interposar-hi recurs contenciós administratiu en el termini de dos mesos, comptats des del sendemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, recurs de reposició davant este mateix òrgan en el termini d'un mes, computat en els termes ja citats, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.